กรมศุลกากรไฮเทคถามภาษีออนไลน์
กรมศุลกากร เปิดระบบบริการถามพิกัดภาษีทางอิเล็กทรอนิกส์ หนุนการค้าเพิ่มความสะดวก รวดเร็ว รองรับนโยบายรัฐบาลไทยแลนด์ 4.0
18 พ.ย. 2560

กรมศุลกากร เปิดระบบบริการถามพิกัดภาษีทางอิเล็กทรอนิกส์ หนุนการค้าเพิ่มความสะดวก รวดเร็ว รองรับนโยบายรัฐบาลไทยแลนด์ 4.0นายกุลิศ สมบัติศิริ อธิบดีกรมศุลกากร เปิดเผยว่า ระบบการบริการพิกัดศุลกากรทางอิเล็กทรอนิกส์ (Tariff e-Service) คือ บริการสอบถามข้อมูลการวินิจฉัยพิกัดอัตราศุลกากรทางอินเทอร์เน็ต และการบริการจำแนกประเภทพิกัดอัตราศุลกากรล่วงหน้าทางอิเล็กทรอนิกส์ (e-Advance Tariff Ruling) แบ่งออกเป็น บริการสอบถามข้อมูลการวินิจฉัยพิกัดอัตราศุลกากรทางอินเทอร์เน็ต เพื่อช่วยอำนวยความสะดวกให้กับผู้ใช้บริการให้สามารถสืบค้นผลการจำแนกประเภทพิกัดฯ ที่มีผลคำวินิจฉัยแล้วของกรมศุลกากรด้วยตนเองผ่านอินเทอร์เน็ตสำหรับข้อมูลที่สามารถสืบค้นได้มีทั้งหมด 4 ฐานข้อมูล ประกอบด้วย 1.คำวินิจฉัยการจำแนกประเภทพิกัดศุลกากร 2.ผลการพิจารณาอุทธรณ์พิกัดอัตราศุลกากร 3.ผลคำวินิจฉัยขององค์การศุลกากรโลก และ 4.ข้อมูลคำวินิจฉัยพิกัดอัตราศุลกากรล่วงหน้านอกจากนี้ ยังมีบริการสอบถามข้อมูลการบริการจำแนกประเภทพิกัดอัตราศุลกากรล่วงหน้าทางอิเล็กทรอนิกส์ (e-Advance Tariff Ruling) เพื่อช่วยให้ผู้รับบริการที่มีความพร้อมด้านข้อมูล สามารถส่งข้อมูลสอบถามผ่านช่องทางออนไลน์ โดยไม่จำเป็นต้องเดินทางมายื่นคำร้องเพื่อสอบถาม ณ กรมศุลกากร ช่วยลดภาระค่าใช้จ่ายและเวลาของประชาชนผู้รับบริการนายกุลิศ กล่าวว่า ระบบบริการพิกัดศุลกากรทางอิเล็กทรอนิกส์ เป็นนวัตกรรมการให้บริการของภาครัฐที่สามารถเชื่อมโยงการทำงานทั้งระบบจนนำข้อมูลขึ้นเผยแพร่สู่สาธารณะอย่างต่อเนื่องและเป็นปัจจุบัน เพิ่มประสิทธิภาพของเจ้าหน้าที่ผู้วินิจฉัยพิกัดอัตราศุลกากร ลดความซับซ้อนของงานและความผิดพลาด ประหยัดเวลา และสามารถบริการสืบค้นได้อย่างมีประสิทธิภาพ อันจะเป็นประโยชน์ต่อการผ่านพิธีการนำเข้าและส่งออกสิ่งของ เพื่อรองรับนโยบายรัฐบาลไทยแลนด์ 4.0 เพื่ออำนวยความสะดวกทางการค้า และเพิ่มขีดความสามารถในการแข่งขันของประเทศ